
	Παρουσίαση της ποιητικής συλλογής

του Λεωνίδα Κύρρη

Κάποιον Ολάνθιστον Απρίλη

στο Σπίτι της Κύπρου 

Την Τετάρτη 9 Μαρτίου 2022 και ώρα 19:00 θα πραγματοποιηθεί, στο Σπίτι της Κύπρου, Ξενοφώντος 2Α Σύνταγμα, η παρουσίαση της ποιητικής συλλογής του Λεωνίδα Κύρρη με τίτλο, «Κάποιον Ολάνθιστον Απρίλη», που κυκλοφορεί από τις εκδόσεις Θερμαϊκός.
Χαιρετισμό στην εκδήλωση θα απευθύνει ο Πρέσβης της Κυπριακής Δημοκρατίας στην Αθήνα κ. Κυριάκος Κενεβέζος.

Για το βιβλίο θα μιλήσουν ο κ. Μάριος Μιχαηλίδης, φιλόλογος, συγγραφέας και ο             κ. Νίκος Ερρ. Ιωάννου, Καρδιολόγος εκ Κυρηνείας. Ποιήματα θα διαβάσει η ηθοποιός Άνδρη Θεοδότου.

Ο Λεωνίδας Λούκας-Κύρρης γεννήθηκε στην Αθήνα και κατάγεται από την Κύπρο και την ορεινή Αρκαδία. Σπούδασε Νομικά στην Ελλάδα και στο εξωτερικό κι εργάζεται για περίπου εικοσιπέντε χρόνια στον κλάδο της ναυτιλίας. Είναι ευγνώμων γιος, αδερφός, σύζυγος και πατέρας. Δηλώνει ευτυχής διότι αξιόλογοι άνθρωποι τον περιβάλλουν με τη φιλία τους. Ξεκίνησε να γράφει για να εκφράσει συναισθήματα, για να περιγράψει βιώματα και για να καταγράψει ό,τι αντιλαμβάνεται ως εξέλιξη. Η ποιητική συλλογή «Κάποιον Ολάνθιστον Απρίλη» αποτελεί την παρθενική του εμφάνιση στον χώρο της ποίησης.  

Αντίτυπα του βιβλίου θα διατίθενται έναντι προαιρετικής δωρεάς προς τον σύλλογο γονέων «Το Πέταγμα», εκπρόσωπος του οποίου θα παρίσταται για τον σκοπό αυτό. 

(www.petagma.gr)

Σύνδεσμος παρακολούθησης: 

https://diavlos.grnet.gr/room/1607?eventid=11285
Σύμφωνα με τα ισχύοντα μέτρα προστασίας της δημόσιας υγείας για την αντιμετώπιση και τον περιορισμό της διασποράς του COVID-19, η είσοδος στην εκδήλωση είναι δυνατή μόνο κατόπιν υποχρεωτικής επίδειξης έγχαρτου ή ηλεκτρονικού πιστοποιητικού εμβολιασμού ή πιστοποιητικού νόσησης με ισχύ έως τρεις μήνες από τη διάγνωση, σε συνδυασμό με έγκυρο αποδεικτικό ταυτότητας. Θα τηρηθεί αυστηρή σειρά προτεραιότητας προσέλευσης μέχρι τη συμπλήρωση του επιτρεπόμενου ορίου πληρότητας θέσεων.

